רוזי דיי

רוזי ג'יין דיי (באנגלית: Rosie Jane Day; נולדה ב-6 במרץ 1995) היא שחקנית אנגלייה. היא ידועה מהופעתה בתפקיד מרי הוקינס בסדרת הטלוויזיה "זרה" של ערוץ Starz, ומתפקידה בדמות הבת של שרה ג'סיקה פרקר בסרט הקומי "כל הדרכים מובילות לרומא". החל מ-2019 היא מככבת בתפקיד טינה פמברטון בסדרה "Living The Dream" לצדם של פיליפ גלניסטר ולזלי שארפ. ב-2018 שיחקה בסרט "במעמקי המסדרון האפל" בכיכובה של אומה תורמן. דיי החלה לשחק בילדותה, הן על במת התיאטרון והן על המסכים, בעקבות אחותה הגדולה. באחד האודישנים של אחותה היא התגלתה על ידי סוכן שחקנים, וקיבלה את תפקידה הראשון בגיל 4, בסדרה "Hope and Glory" של ה-BBC. באותה שנה שיחקה דיי יחד עם אחותה בתפקידי שניים מילדיי משפחת דודקוב במחזה "קייטנים" מאת מקסים גורקי, שהועלה בתיאטרון המלכותי הלאומי בלונדון. עד מהרה הפכה לילדה שחקנית מצליחה, וגילמה בטלוויזיה הבריטית דמויות כגון טס אליוט בדרמה הרפואית של ITV "רחוב הארלי", ועל הבמה שיחקה בתיאטרון רויאל קורט ובתיאטרון פאלאס. דיי מעולם לא למדה משחק באופן מקצועי, אבל למדה מניסיון בעבודה עם שחקנים מבוגרים, על ידי התבוננות וחיקוי. בגיל 16 שיחקה דיי בתפקיד נעמי במחזה "Spur of the Moment" מאת אניה ריס שהועלה בתיאטרון רויאל קורט בווסט אנד הלונדוני. הופעת הבכורה של דיי בקולנוע הייתה ב-2012 בתפקיד אנג'ל, קורבן של סחר בנשים, בסרטו של פול הייט "The Seasoning House". על תפקיד זה קיבלה ביקורות משבחות, וארבעה פרסים בקטגוריית השחקנית הטובה ביותר. כדי להתכונן לתפקיד ערכה דיי מחקר על נשים שהיו במצב הזה, ולמדה שפת סימנים כדי לגלם דמות חירשת. ב-2013 נבחרה דיי כאחת מרשימת כוכבי המחר של מגזין הקולנוע Screen International. ב-2015 כיכבה דיי לצדה של שרה ג'סיקה פרקר, עליה אמרה שיש לה "השפעה אדירה", בסרט הקומדיה הרומנטית "כל הדרכים מובילות לרומא". אחר כך חזרה למסך הקטן לתפקיד מרי הוקינס בעונה השנייה של סדרת הדרמה ההיסטורית "זרה" של ערוץ Starz. ב-2014 היא עבדה עם השחקן הסקוטי סם היואן בסרט "Heart of Lightness", המבוסס על המחזה "האישה מן הים" מאת הנריק איבסן, והוא הציע ללהק אותה לתפקיד. כחלק מהקאסט של הסדרה "זרה", קיבלה דיי את פרס סטלייט להרכב השחקנים הטוב ביותר ב-2017. באותה שנה כיכבה דיי לצדה של אומה תורמן בסרט "במעמקי המסדרון האפל", סרט אימה אמריקאי-ספרדי המבוסס על רומן מאת לויס דאנקן. הסרט "Butterfly Kisses" בו שיחקה בתפקיד הראשי, זכה בפרס דוב הקריסטל לסרט הטוב ביותר בפסטיבל הסרטים הבינלאומי בברלין בשנת 2017. ב-2018 החלה דיי לככב בתפקיד טינה פמברטון בסדרת הקומדיה-דרמה "Living the Dream". ב-2019 שיחקה בתפקיד ג'יין אשר בסדרה "Urban Myth: Scrambled Eggs". מדיה וקבצים בנושא רוזי דיי בוויקישיתוף רוזי דיי, ברשת החברתית אקס (טוויטר) רוזי דיי, במסד הנתונים הקולנועיים IMDb (באנגלית) "Exclusive: Rosie Day joins 'Outlander' season 2". EW.com (באנגלית). נבדק ב-2019-01-10. Jr, Mike Fleming; Jr, Mike Fleming (2014-10-17). "Rosie Day Joins 'All Roads Lead To Rome'". Deadline (באנגלית). נבדק ב-2019-01-10. "Philip Glenister and Lesley Sharp star in Sky 1 comedy Living the Dream". Royal Television Society (באנגלית). 2017-05-23. נבדק ב-2019-01-10. N'Duka, Amanda; N'Duka, Amanda (2016-10-14). "Noah Silver and Rosie Day Tread 'Down A Dark Hall'". Deadline (באנגלית). נבדק ב-2019-01-10. Leonsis, Elle; Leonsis, Elle (2016-02-11). "Brit Takes: Rosie Day on Learning From Sarah Jessica Parker and Tackling Hollywood". IndieWire (באנגלית). נבדק ב-2019-01-16. "Production of Summerfolk | Theatricalia". theatricalia.com. נבדק ב-2019-01-16. Longman, Will (2018-02-06). "Rosie Day interview - 'It's time to change and put women at the forefront'". London Theatre Guide. נבדק ב-2019-01-10. The Seasoning House (באנגלית), נבדק ב-2019-01-10 Watson, David (2013-06-19). "The Seasoning House Review". WhatCulture.com (באנגלית). נבדק ב-2019-01-10. Young, Sage. "'Outlander's Mary Hawkins Scene Was Handled Well". Bustle (באנגלית). נבדק ב-2019-01-16. Corà, Angelica. "Interview with Rosie Day: on 'Living the Dream' and Rocking the Industry". The Italian Rêve (באנגלית אמריקאית). נבדק ב-2019-02-16. Screen Daily article: "Screen unveils 2013 UK Stars of Tomorrow" (25 June 2013) Leeds, Sarene (2016-06-26). "'Outlander' Actress Rosie Day on Mary Hawkins's Season-Long Transformation". Wall Street Journal (באנגלית אמריקאית). ISSN 0099-9660. נבדק ב-2019-02-16. "Outlander's Rosie Day on Suffocating Corsets, Time Travel, and Rape Culture". Vulture (באנגלית אמריקאית). THE INTERNATIONAL PRESS ACADEMY ANNOUNCES WINNERS FOR THE 21th ANNUAL SATELLITE™ AWARDS "Berlin: 'Butterfly Kisses' Wins Crystal Bear for Best Film in Generation Sidebar". The Hollywood Reporter (באנגלית). נבדק ב-2019-01-16.